techiaith/cofnodycynulliad_en-cy huggingface dataset:
English: On 4 November, along with hundreds of others, I attended the funeral in Ystrad Mynach of my constituent Cyril Thomas, who passed away on 12 October last year. Cyril was a former assistant headteacher of Lewis Boys School in my constituency, where he taught both history and religious education. The brother of former champion boxer Eddie Thomas, Cyril worked as a miner before becoming a teacher and was president of the school during some difficult times for the education profession in the 1980s and early 1990s. However, Cyril used his force of personality and care for his pupils to make a lasting and positive difference to their lives, something for which they will forever be grateful. You only have to look at the number of tributes that were made on social media to Cyril by former friends, colleagues and pupils to see how popular and appreciated he was. Indeed, shortly after his passing, a tribute was made to him in the Western Mail. It's clear Cyril appreciated that the art of teaching and learning was about more than just exam results. It was about the wider school experience, earning students' respect and, in turn, giving it back to them, whatever their background. Cyril was a keen singer and lay preacher outside of school and, in his later life, wrote a weekly column in the local newspaper about Ystrad Mynach community life. Cyril will be sadly missed, but he inspired a generation of children. His memory will live on in the local community and in all that his former pupils have achieved.
Welsh: Ar 4 Tachwedd, gyda channoedd o bobl eraill, mynychais angladd un o fy etholwyr yn Ystrad Mynach, Cyril Thomas, a fu farw ar 12 Hydref y llynedd. Roedd Cyril yn gyn-bennaeth cynorthwyol Ysgol Lewis i Fechgyn yn fy etholaeth, lle bu'n dysgu hanes ac addysg grefyddol. Yn frawd i'r cyn-bencampwr paffio, Eddie Thomas, gweithiodd Cyril fel glöwr cyn dod yn athro a bu'n llywydd yr ysgol dros gyfnodau anodd i'r proffesiwn addysg yn y 1980au a dechrau'r 1990au. Fodd bynnag, defnyddiodd Cyril rym ei bersonoliaeth a'i ofal am ei ddisgyblion i wneud gwahaniaeth parhaol a chadarnhaol i'w bywydau, rhywbeth y byddant yn ddiolchgar amdano am byth. Nid oes ond raid i chi edrych ar nifer y teyrngedau a wnaed ar y cyfryngau cymdeithasol i Cyril gan gyfeillion, cydweithwyr a chyn-ddisgyblion i weld pa mor boblogaidd yr oedd a chymaint y câi ei werthfawrogi. Yn wir, yn fuan ar ôl iddo farw, rhoddwyd teyrnged iddo yn y Western Mail. Mae'n amlwg fod Cyril yn deall bod y grefft o addysgu a dysgu yn ymwneud â mwy na chanlyniadau arholiadau'n unig. Roedd yn ymwneud â phrofiad ehangach yr ysgol, ennill parch myfyrwyr ac yn ei dro, ei roi yn ôl iddynt, beth bynnag fo'u cefndir. Roedd Cyril yn ganwr brwd ac yn bregethwr lleyg y tu allan i'r ysgol ac yn nes ymlaen yn ei fywyd, roedd ganddo golofn wythnosol yn y papur lleol am fywyd cymunedol Ystrad Mynach. Bydd colled fawr ar ôl Cyril, ond fe ysbrydolodd genhedlaeth o blant. Bydd y cof amdano'n parhau yn y gymuned leol ac yn y cyfan y bydd ei gyn-ddisgyblion wedi ei gyflawni.
English: The next item on our agenda is the Welsh Conservatives' debate, and I call on Angela Burns to move the motion.
Welsh: Yr eitem nesaf ar ein hagenda ni yw'r ddadl yn enw'r Ceidwadwyr Cymreig, ac rydw i'n galw ar Angela Burns i wneud y cynnig.
English: I'm also interested, Cabinet Secretary, in the way that GPs are being consulted and when, when it comes to planning for peaks in demand for services. Do you encourage health boards to bring senior GPs onside at the planning stage, as they will have very different views on what constitutes pressure than hospital staff, because we need to ensure that all parts of our NHS are pulling in the same direction and following the same guidelines and recommendations? And, during the evidence we received, the GPs were very clear in saying they'd not been involved in preparations for winter. We'll be fully supporting both of Plaid Cymru's amendments and, whilst we can support almost all of the Government's amendments, I do not see the evidence for the statement that you're investing record levels of funding into the NHS. Statistics that I have show that, this year, the funding is less than 2014-15 and years of underfunding have led to this situation. I am pleased that you are calling on yourselves to provide this status report, which the Welsh Conservatives have asked for because I do think it is only by you, Cabinet Secretary, keeping up the pressure on health boards that we will see any chance of adherence to the plans that so few of the professionals claimed they had part in. I look forward to hearing your response.
Welsh: Hefyd, Ysgrifennydd y Cabinet, mae gennyf ddiddordeb yn y ffordd yr ymgynghorir â meddygon teulu, a pha bryd, wrth gynllunio ar gyfer ateb y galw am wasanaethau. A ydych yn annog byrddau iechyd i gynnwys uwch feddygon teulu yn ystod y cyfnod cynllunio, gan y bydd ganddynt farn wahanol iawn i staff ysbytai ar yr hyn a olygir wrth bwysau, oherwydd mae angen i ni sicrhau bod pob rhan o'n GIG yn symud i'r un cyfeiriad ac yn dilyn yr un canllawiau ac argymhellion? Ac yn ystod y dystiolaeth a gawsom, roedd y meddygon teulu yn dweud yn glir iawn nad ydynt wedi cael eu cynnwys yn rhan o'r paratoadau ar gyfer y gaeaf. Byddwn yn cefnogi dau welliant Plaid Cymru yn llawn ac er y gallwn gefnogi bron bob un o welliannau'r Llywodraeth, nid wyf yn gweld y dystiolaeth dros y datganiad eich bod yn buddsoddi'r lefelau uchaf erioed o gyllid yn y GIG. Mae ystadegau sydd gennyf yn dangos bod y cyllid eleni yn llai nag ar gyfer 2014-15 ac mae blynyddoedd o danariannu wedi arwain at y sefyllfa hon. Rwy'n falch eich bod yn galw arnoch eich hunain i ddarparu'r adroddiad statws hwn y mae'r Ceidwadwyr Cymreig wedi gofyn amdano gan fy mod yn credu, Ysgrifennydd y Cabinet, oni bai eich bod chi'n cynnal y pwysau ar fyrddau iechyd, ni welwn unrhyw obaith y glynir at y cynlluniau y mae cyn lleied o'r gweithwyr proffesiynol yn honni eu bod wedi cael rhan ynddynt. Edrychaf ymlaen at glywed eich ymateb.
English: Thank you very much. I have selected the three amendments to the motion. Should amendment 1 be agreed, amendment 3 will be deselected. I call on the Cabinet Secretary for Health, Well-being and Sport to formally move amendment 1 tabled in the name of Jane Hutt.
Welsh: Diolch yn fawr iawn. Rwyf wedi dethol y tri gwelliant i'r cynnig. Os derbynnir gwelliant 1, bydd gwelliant 3 yn cael ei ddad-ddethol. Galwaf ar Ysgrifennydd y Cabinet dros Iechyd, Llesiant a Chwaraeon i gynnig gwelliant 1 a gyflwynwyd yn enw Jane Hutt yn ffurfiol.
English: I thank the Member for the intervention. I accept and agree that the number of beds is decreasing - as I'm sure the Member will recognise, we're often told that the more beds you have the more you fill them. But also there's a serious question of staffing and the nursing requirements to make sure that beds are safely staffed. There's an issue there we have to address as well, surely.
Welsh: Diolch i'r Aelod am yr ymyriad. Rwy'n derbyn ac yn cytuno bod nifer y gwelyau'n lleihau - fel rwy'n siŵr y bydd yr Aelod yn cydnabod, cawn wybod yn aml po fwyaf o welyau sydd gennych y mwyaf y byddwch yn eu llenwi. Ond hefyd mae yna gwestiwn difrifol ynglŷn â staffio a'r gofynion nyrsio i wneud yn siŵr fod gwelyau wedi'u staffio'n ddiogel. Mae honno'n broblem sy'n rhaid i ni fynd i'r afael â hi hefyd, 'does bosibl.
English: Yes, I'm entirely content to accept that point. We always accept that point, but sometimes we lose sight of the fact that we need more beds regardless. The system is at its most efficient when 85 per cent of bed capacity is full. We need some kind of give in the system, because when things remain full we don't have that flexibility to be able to respond to different emergencies. Thank you.
Welsh: Ie, buaswn i'n berffaith fodlon derbyn y pwynt yna. Wrth gwrs, rydym ni'n wastadol yn derbyn y pwynt yna, ond weithiau rydym ni'n colli'r ffaith bod angen mwy o wlâu arnom ni ta beth. Mae'r system ar ei mwyaf effeithlon pan mai 85 y cant o'r capasiti o ran gwlâu sydd yn llawn. Mae angen rhyw fath o lacrwydd a hyblygrwydd yn y system - pan mae popeth yn llawn o hyd, nid oes yna ddim yr hyblygrwydd yna i allu ymateb i wahanol argyfwng. Diolch yn fawr.
English: Can I say that I do find it more than just a little ironic that it is the party in Government in Westminster bringing forward this motion on the back of challenges facing the Welsh NHS - the same party that has not just consistently cut funding to the Welsh Assembly but has overseen the biggest crisis facing the NHS and social care in England probably in our lifetime? But here in Wales, of course, we do face challenges and it's not just winter pressures that put a strain on the NHS and care services. Rising demand for services is a consequence of the success of the NHS and care sector in keeping people alive for longer. Coupled with an ageing population, we have patients presenting with more complex and serious and severe conditions. This unavoidable reality of rising demand and complexity of needs is a challenge to the health and care sector all year round and these constant pressures inevitably increase during winter months when the NHS also has to deal with higher levels of staff absence through illness. No one is saying either that there isn't also a challenge here in Wales in recruiting more doctors and other professionals within the NHS -
Welsh: A gaf fi ddweud fy mod yn ei chael hi'n dra eironig mai'r blaid sy'n Llywodraeth yn San Steffan sy'n cyflwyno'r cynnig hwn ar gefn heriau sy'n wynebu'r GIG yng Nghymru - yr un blaid sydd nid yn unig wedi torri cyllid yn gyson i Gynulliad Cymru ond sydd hefyd wedi goruchwylio dros yr argyfwng mwyaf sy'n wynebu'r GIG a gofal cymdeithasol yn Lloegr yn ystod ein hoes yn ôl pob tebyg? Ond yma yng Nghymru, wrth gwrs, rydym yn wynebu heriau ac nid pwysau'r gaeaf yn unig sy'n rhoi straen ar y GIG a gwasanaethau gofal. Mae galw cynyddol am wasanaethau yn ganlyniad i lwyddiant y GIG a'r sector gofal yn cadw pobl yn fyw yn hwy. Ynghyd â phoblogaeth sy'n heneiddio, mae gennym gleifion sydd â chyflyrau mwy cymhleth a difrifol a dwys. Mae'r realiti hwn na ellir ei osgoi o alw cynyddol ac anghenion cymhleth yn her i'r sector iechyd a gofal drwy gydol y flwyddyn ac mae'r pwysau cyson yn cynyddu'n anochel yn ystod misoedd y gaeaf pan fo'n rhaid i'r GIG ymdopi hefyd â lefelau uwch o absenoldeb staff oherwydd salwch. Nid oes neb yn dweud ychwaith nad oes yna her yma yng Nghymru hefyd o ran recriwtio mwy o feddygon a gweithwyr proffesiynol eraill yn y GIG -
English: Will the Member take an intervention now, please?
Welsh: A wnaiff yr Aelod dderbyn ymyriad yn awr, os gwelwch yn dda?
English: No, I haven't got enough time. So, while no-one underestimates the challenges that winter pressures place on our health and social care here in Wales, we have a Government that is working closely with all partners in the health and social care sector to deliver - long-term and sustainable - to avoid the sort of crisis currently faced by the NHS and care sector in England.
Welsh: Na, nid oes gennyf ddigon o amser. Felly, er nad oes neb yn bychanu'r heriau y mae pwysau'r gaeaf yn eu gosod ar ein gwasanaethau iechyd a gofal cymdeithasol yma yng Nghymru, mae gennym Lywodraeth sy'n gweithio'n agos gyda'r holl bartneriaid yn y sector iechyd a gofal cymdeithasol - yn hirdymor ac yn gynaliadwy - er mwyn osgoi'r math o argyfwng a wynebir ar hyn o bryd gan y GIG a'r sector gofal yn Lloegr.
English: Thank you, Cabinet Secretary, for taking an intervention. I do take the point and support the point that there is excellence going on every day within the NHS, and in particular in our ambulance service. But would you respond to the reports today of a rugby player who broke his neck and had to wait two hours on a pitch before the ambulance arrived to pick him up to take him to hospital? Can you confirm that that is very much an isolated case and isn't a situation that people are finding happening in other parts of Wales?
Welsh: Diolch i chi, Ysgrifennydd y Cabinet, am dderbyn ymyriad. Rwy'n derbyn ac yn cefnogi'r pwynt fod yna ragoriaeth yn digwydd bob dydd yn y GIG, ac yn enwedig yn ein gwasanaeth ambiwlans. Ond a wnewch chi ymateb i'r adroddiadau heddiw am chwaraewr rygbi a dorrodd ei wddf ac y bu'n rhaid iddo aros am ddwy awr ar gae chwarae cyn i'r ambiwlans gyrraedd i'w gludo i'r ysbyty? A allwch gadarnhau mai un achos ar ei ben ei hun yw hwnnw i raddau helaeth iawn ac nad yw'n sefyllfa sy'n digwydd i bobl mewn rhannau eraill o Gymru?
English: Thank you very much. The proposal is to agree the motion. Does any Member object? [Objection.] Therefore, I'll defer voting on this item until voting time.
Welsh: Diolch yn fawr iawn. Y cynnig yw derbyn y cynnig. A oes unrhyw Aelod yn gwrthwynebu? [Gwrthwynebiad.] Felly, gohiriaf y pleidleisio ar yr eitem hon tan y cyfnod pleidleisio.
English: We now move on to item 6, which is another Welsh Conservative debate, and I call on Angela Burns to move that motion. Angela Burns.
Welsh: Symudwn yn awr at eitem 6, sef dadl arall gan y Ceidwadwyr Cymreig, ac rwy'n galw ar Angela Burns i gynnig y cynnig. Angela Burns.
English: I just wanted to go on the other side of the argument and make sure that even when we're talking about obesity that we don't encourage people to go the other way to develop eating disorders. I've met many people who have had weight problems, who have been obese, and then they've gone to the other extreme. So, just to add that to the debate here today.
Welsh: Roeddwn i eisiau mynd ymlaen at ochr arall y ddadl a gwneud yn siŵr hyd yn oed pan soniwn am ordewdra nad ydym yn annog pobl i fynd y ffordd arall tuag at ddatblygu anhwylderau bwyta. Rwyf wedi cyfarfod â llawer o bobl sydd wedi cael problemau gyda'u pwysau, sydd wedi bod yn ordew, ac yna maent wedi mynd i'r pegwn arall. Felly, os caf fi ychwanegu hynny at y ddadl yma heddiw.
English: And I think that's a point absolutely well made. I think that what we can do is use schools to ensure that young people, by the time they leave schools, are actually at an appropriate body weight, understand all the nutritional values, and understand the importance of exercise and the joy in exercise, because so many young people actually find exercise utterly, utterly joyless at school, which is why we need dance and movement and all these other things, especially for young women. Because a healthy child, Minister, will turn into a healthy adult. The whole point of this motion is to ensure that the Welsh Government does all it can to make sure that our citizens really understand and that they start their adult life fit, in the right place mentally and physically, because they will then stay trimmer for longer, which will therefore mean better benefits for their own personal health and, of course, an enormous benefit to the NHS and to society as a whole.
Welsh: Ac rwy'n credu bod hwnnw'n bwynt da iawn. Rwy'n meddwl mai'r hyn y gallwn ei wneud yw defnyddio ysgolion i sicrhau bod pobl ifanc, erbyn iddynt adael ysgol, yn cario pwysau addas, yn deall yr holl werthoedd maethol, ac yn deall pwysigrwydd ymarfer corff a phleser ymarfer corff, gan fod cymaint o bobl ifanc mewn gwirionedd yn ystyried bod ymarfer corff yn gwbl amhleserus yn yr ysgol, a dyna pam y mae angen dawns a symud a'r holl bethau eraill hyn, yn enwedig ar gyfer menywod ifanc. Oherwydd bydd plentyn iach, Weinidog, yn troi'n oedolyn iach. Holl bwynt y cynnig hwn yw sicrhau bod Llywodraeth Cymru yn gwneud popeth yn ei gallu i sicrhau bod ein dinasyddion o ddifrif yn deall a'u bod yn dechrau eu bywydau fel oedolion yn ffit, yn y lle iawn yn feddyliol ac yn gorfforol, oherwydd byddant wedyn yn aros yn fwy gosgeiddig am fwy o amser, gan olygu mwy o fanteision i'w hiechyd personol ac wrth gwrs, mantais anferth i'r GIG ac i gymdeithas yn gyffredinol.
English: Thank you very much. I have selected the two amendments to the motion. If amendment 1 is agreed, amendment 2 will be deselected. I call on the Minister for Social Services and Public Health to move formally amendment 1, tabled in the name of Jane Hutt.
Welsh: Diolch yn fawr iawn. Rwyf wedi dethol y ddau welliant i'r cynnig. Os derbynnir gwelliant 1, bydd gwelliant 2 yn cael ei ddad-ddethol. Galwaf ar y Gweinidog Gwasanaethau Cymdeithasol ac Iechyd y Cyhoedd i gynnig gwelliant 1, a gyflwynwyd yn enw Jane Hutt, yn ffurfiol.
English: Yes, in a second. In 2016, when it stopped at Asda in Coryton in my constituency, the whole of Cardiff was gridlocked because of the excess of people going to get the free Coca-Cola. I just can't see that this goes along with good health.
Welsh: Iawn, mewn eiliad. Yn 2016, pan arhosodd yn Asda yn Coryton yn fy etholaeth, cafwyd tagfa draffig drwy Gaerdydd am fod cymaint o bobl yn mynd i gael y Coca-Cola am ddim. Nid wyf yn gallu gweld bod hynny'n gydnaws ag iechyd da.
English: I'm sorry that you feel so humbuggy about the Coca-Cola Christmas truck. Will you join me in congratulating Coca-Cola, however, for the way that they have reduced the sugar content of their drinks and expanded the promotion of the zero-sugar alternatives, which now account for over 50 per cent of their sales in the UK?
Welsh: Mae'n ddrwg gennyf eich bod yn teimlo mor grintachlyd ynglŷn â lori Nadolig Coca-Cola. A wnewch chi ymuno â mi i longyfarch Coca-Cola, fodd bynnag, am y ffordd y maent wedi cyfyngu ar siwgr yn eu diodydd ac wedi ehangu'r modd y mae'n hyrwyddo'r dewisiadau amgen heb siwgr, sef dros 50 y cant o'u gwerthiant yn y DU bellach?
English: I welcome any reduction in sugar in drinks, but I think this particular activity is not welcome. I am also disappointed that the UK Government's sugar tax seems to have been watered down and that things like sugary milkshakes will be exempt, as these can contain just as much sugar as fizzy drinks. I don't really think that the proposed levy is as high as it could be. Lastly, I would just like to mention the Daily Mile initiative, which has been mentioned here in this Chamber before and has been taken up by schools in the UK. Of course, one of the first ones to do this was in Scotland and I wondered if there are any examples in Wales. I couldn't find any examples, but I hope the Minister will be able to tell us, when she speaks, if there are any examples in Wales. It does seem that this is a great concept and so simple to do, when the children arrive in school, to go and run a mile. Thank you.
Welsh: Rwy'n croesawu unrhyw gyfyngu ar siwgr mewn diodydd, ond rwyf o'r farn nad yw'r gweithgaredd penodol hwn i'w groesawu. Rwyf hefyd yn siomedig ei bod yn ymddangos bod treth siwgr Llywodraeth y DU wedi cael ei glastwreiddio ac y bydd pethau fel ysgytlaeth sy'n cynnwys siwgr yn cael eu heithrio, gan y gall y rhain gynnwys yr un faint o siwgr â diodydd swigod. Nid wyf yn credu mewn gwirionedd fod yr ardoll arfaethedig mor uchel ag y gallai fod. Yn olaf, hoffwn sôn am yr her milltir ddyddiol, sydd wedi cael ei chrybwyll yma yn y Siambr hon o'r blaen ac wedi cael ei mabwysiadu gan ysgolion yn y DU. Wrth gwrs, roedd un o'r rhai cyntaf i wneud hyn yn yr Alban ac roeddwn yn meddwl tybed a oes unrhyw enghreifftiau yng Nghymru. Ni allwn ddod o hyd i unrhyw enghreifftiau, ond rwy'n gobeithio y bydd y Gweinidog yn gallu dweud wrthym, pan fydd yn siarad, pa un a oes unrhyw enghreifftiau yng Nghymru. Mae'n ymddangos bod hwn yn gysyniad gwych ac mor syml i'w wneud, pan fydd y plant yn cyrraedd yr ysgol, i fynd i redeg milltir. Diolch.
English: No. No, I -
Welsh: Na. Na, rwyf -
English: All right, thank you.
Welsh: Iawn, diolch.
English: Thank you very much. I must just say, though, I would like to think that men who are standing in kitchens as well could do some exercise at the kitchen sink. My husband certainly does when he's doing the washing up. I call the Minister for Social Services and Public Health, Rebecca Evans.
Welsh: Diolch yn fawr iawn. Mae'n rhaid i fi ddweud, fodd bynnag, hoffwn feddwl y gallai dynion sy'n sefyll mewn ceginau yn ogystal wneud rhywfaint o ymarfer corff wrth sinc y gegin. Mae fy ngŵr yn sicr yn ei wneud pan fydd yn golchi'r llestri. Galwaf ar y Gweinidog Gwasanaethau Cymdeithasol ac Iechyd y Cyhoedd, Rebecca Evans.
English: Thank you for taking the intervention. In Newport, Minister, as I think you're aware, we have a Fit for Future Generations group bringing together all those sectors you mentioned to try and get a more active local population. Is that the sort of initiative that the well-being bonds might support in due course?
Welsh: Diolch i chi am gymryd yr ymyriad. Yng Nghasnewydd, Weinidog, fel y gwyddoch rwy'n credu, mae gennym grŵp Ffit ar gyfer Cenedlaethau'r Dyfodol sy'n dwyn ynghyd yr holl sectorau hynny a grybwyllwyd gennych i geisio cael poblogaeth leol sy'n gwneud mwy o ymarfer corff. Ai dyna'r math o fenter y gallai'r bondiau lles eu cefnogi maes o law?
English: Thank you very much. The proposal is to agree the motion without amendment. Does any Member object? [Objection.] Thank you. Therefore, we'll defer voting under this item until voting time.
Welsh: Diolch yn fawr iawn. Y cynnig yw derbyn y cynnig heb ei ddiwygio. A oes unrhyw Aelod yn gwrthwynebu? [Gwrthwynebiad.] Diolch yn fawr. Felly, gohiriwn y pleidleisio o dan yr eitem hon tan y cyfnod pleidleisio.
English: Thank you very much, Deputy Presiding Officer. It's my pleasure to move this motion in the name of Plaid Cymru. We are, of course, of the view that students from outside of the UK, be they from within the EU or outwith the EU, do bring cultural, economic and educational benefits to our universities and colleges here in Wales, and indeed to broader society. It's important, therefore, in light of the major changes that are facing us on a constitutional level, that that should continue and, indeed, that we do what we can to strengthen those international relations between our universities and the European Union and the rest of the world.
Welsh: Diolch yn fawr, Ddirprwy Lywydd. Mae'n bleser gennyf ddod â'r cynnig yma gerbron yn enw Plaid Cymru. Mi rydym ni, wrth gwrs, o'r farn bod myfyrwyr o'r tu allan i'r Deyrnas Unedig - boed nhw'n dod o oddi fewn i'r Undeb Ewropeaidd neu du hwnt, wrth gwrs - yn dod â budd diwylliannol, economaidd ac addysgol aruthrol i'n prifysgolion a'n colegau ni yma yng Nghymru ac, yn wir, i gymdeithas yn ehangach. Mae'n bwysig, felly, yn wyneb y newidiadau mawr sydd o'n blaenau ni yn gyfansoddiadol bod hynny yn parhau ac, yn wir, ein bod ni'n gwneud beth y gallwn ni i gryfhau'r berthynas ryngwladol yna sydd rhwng ein prifysgolion ni a'r Undeb Ewropeaidd a thu hwnt.
English: Thank you, Llyr. Do you also agree that it's not just for working; it's also postdoctoral aspects, because a lot of students from overseas will continue their studies here through postdoctoral work?
Welsh: Diolch i chi, Llyr. A ydych hefyd yn cytuno nad ar gyfer gweithio'n unig y mae hyn; mae hefyd yn cynnwys agweddau ôl-ddoethurol, gan y bydd llawer o fyfyrwyr o dramor yn parhau â'u hastudiaethau yma drwy waith ôl-ddoethurol?
English: I have selected the amendment to the motion. I call on Darren Millar to move amendment 1 tabled in the name of Paul Davies.
Welsh: Rwyf wedi dethol y gwelliant i'r cynnig ac rydw i'n galw ar Darren Millar i gynnig gwelliant 1 a gyflwynwyd yn enw Paul Davies.
English: Thank you, Darren, for taking the intervention. But you also recognise that part of Horizon 2020 was actually to look at how we can encourage businesses to get involved in the research profile, and for there to be collaboration across the different countries, and therefore the focus actually is on greater collaboration, particularly with business this time.
Welsh: Diolch i chi, Darren, am dderbyn yr ymyriad. Ond rydych hefyd yn cydnabod mai rhan o Horizon 2020 mewn gwirionedd oedd edrych ar sut y gallwn annog busnesau i fod yn rhan o'r proffil ymchwil, a sicrhau bod cydweithio'n digwydd ar draws y gwahanol wledydd, ac felly mae'r ffocws mewn gwirionedd ar fwy o gydweithio, yn enwedig gyda busnes y tro hwn.